Albrecht Altdorfer
Store norske leksikon,Kunst og estetikk,Bildende kunst,Grafikk
Albrecht Altdorfer var en tysk kobberstikker, maler og byggmester. Under innflytelse av Albrecht Dürer ble han en av sin tids betydeligste og mest ansette kobberstikkere, og medvirket blant annet i utsmykningen av keiser Maximilians bønnebok.
Altdorfer har hatt stor betydning for landskapsmaleriets utvikling. Han var den første som fremstilte landskapet for dets egen skyld, uten staffasje. Lysspillet, luftperspektivet og arkitekturmotivene er de viktigste elementer i de ofte nokså fantastiske landskapene. Selv i de religiøse motivene var ofte landskapet det vesentlige.Hans hovedverk er Alexander den stores seier over Dareios (1529, Alte Pinakothek, München). Les mer i Store norske leksikon kobberstikk grafikk grafikkens historie landskapsmaleri Albrecht Dürer